Den Nord-Cimbriske Tilskuer, 1828-07-11
Udenlandsk. Rusland, Tyrkiet og Grækerland, Fyrstendommerne Moldau og Vallachiet, regjeres nu næsten udelukkende af russiske Embedsmænd, i Bucharest er Statsraad Sturdza og i Jassy Statsraad Pisani Præses i Divanet, og Begge staae under Overgouverneuren Grev v. Pahlen. Alle Leverancer skulle efter de Priser, som ved den russiske Armees Jndmarsch fandt Sted, bestrides af Fyrstendommenes Jndtægter. De allerede for Armeen udskrevne Leverancer ere betydelige: Wallachiet maa levere 250,000 Mezen Frugter, 400,000 Læs Høe og 50,000 Eimer Brændeviin; flere tusinde Jernskoe eller Beslag til Hornqvæg bliver forfærdiget i Jassy, formodentlig vil man afbenytte dem i Balkans steenige Veie. Til ikke liden Skræk for Bucharest Beboere, har en ondartet Sygdom viist sig i flere Qvarterer af Staden, som Lægerne erklære for Pesten, og hvoraf allerede nogle Personer ere døde; de nødvendige Forholdsregler mod Smittens Udbredelse ere tag. ne. - Divanet i Wallachiet har i en Note til Keiser Nicolaus af 10de Mai, søgt at lægge dets Ærefrygt og Hyldest for Monarken for Dagen, men deraf fremlyser ogsaa tydelig det Ønske at Fyrstendommene maatte forblive under det russiske Zenter. Grev Resselrodes Svar, der er meget forbindtlig, men hvori der staaer: "De veed at det ikke er Hans Majestæts Hensigt at forstørre sine Stater paa tilgrændsende Provindsers Bekostning, Eders Skjæbne er sikkret for enhver Erobringsplan, o. s. v." - seer man tydelig at denne Bøn er afslaaet. - J Rusland ere Rustningerne betydelige, og vistnok større end man ahner, hele Rusland er i Bevægelse, et stærkt Observationscorps under Constantin, dækker Polens Grændse, af de militaire Colonier i Araktschef ere 40 Batailloner, hver paa 1000 Mand (altsaa 40,000 Md.), gjort mobile. - De sidste Efterretninger fra Krigskuepladsen naae til den 20de Juni, Keiserens Hovedqvarteer var dengang Trajans gamle Vold, paa Marschen fra Babadagh derhen, havde de russiske Tropper først stødt paa Fjenden, under Staden Kustendzias (det gamle Constantianos) Mure mødte General Rudzewitzsamme, Fjenden søgte fra Høiderne omkring Staden under Fæstningens Kanoner at trænge de russiske Forposter tilbage, men det lykkedes den ikke, Generalen lod den 19de ligeoverfor Fæstningen opkaste det første Batterie. Hans Majestæt Keiseren modtog her tildeels sørgelige og deels behagelige Efterretninger fra Beleiringen for Braila: der var kun tilbage at skyde Bresche, 3 Miner vare til den Ende anlagte under Murene, hvoraf Minerne paa høire og venstre Fløi dare bestemte til at ødelægge Escarperne paa 2 Puncter, og den Tredie til at opfylde Graven. Alle 3 Miner skulle antændes paa een Gang og Tropperne strax rykke frem i Brescherne. Uheldigviis blev Minen, paa høire Fløi antændt fortidlig (den skulle først antændes ved 3die Raket, men antændtes ved Anden), den sprang og begrov den Officeer som skulle antænde den mellemste Mine. Minen paa venstre Fløi afbrændtes ved 3die Raket, og da Røg= og Støvskyerne forhindrede de russiske Colonner fra at see at ingen af Brescherne kunne lade sig passere, begyndte de Stormen; i Spidsen for samme befandt sig samtlige Generaler, Officerer, og Frivillige, som havde tilbudet sig at besætte de fjendtlige Mure. Paa høire Fløi rykkede 120 i Tallet frem, og det lykkedes dem at bestige Murene, men de fandt alle, med Undtagelse af en Underofficeer, som kastede sig i Donauen, Døden. Paa venstre Fløi indtraf de samme Hindringer, og de russiske Tropper anstrængede sig forgiæves, opmuntret af Storfyrst Michael som iedede Stormen; at overvinde de uoverstigelige Vanskeligheder, og man trak sig da tilbage. Medens de russiske Colonner befandt sig i Fæstnings graven og trak sig tilbage til 3die Paralelle, udmærkede Regimentet Kasan sig, ved at forsvare en Position paa den yderste Punct af flere Værker, Jmidlertid var Russernes Tab betydeligt, da Fjenden istedetfor det demonterede Skyts betjente sig af Feldtartillerie, og underholdt en hæftig Jld, ja den tyrkiske Garnison gjorde endog, i Haab om at forstyrre Beleringsværkerne, 6 Udfald efter hinanden, men blev stedse ved Regimentet Kasans beundringsværdige Tapperhed kastet tilbage. Kl. 11 havde de beleirende Tropper igjen indtaget deres forrige Stilling, uden at det lykkedes Fjenden at ødelægge et eneste af vore Værker; men det russiske Tab paa Folk var smerteligt, 2 Generalmajorer, Wolf og Timroth ere faldne; i General 3 Regimentschefer, 16 Stabs= og 75 Subalterne Officerer ere meere eller mindre saarede; 640 Md. ere faldne, og 1340 Underofficerer og Soldater saarede. Tyrkerne have forsvaret sig med et sieldent Mod, men deres Tab af Døde har heller ikke været ubetydeligt. Den 16de blev den mellemste Mine, som Dagen før ikke var antændt, paa Storfyrst Michaels Befaling, sprængt i Luften. Den 17de tidlig om Morgenen ankom tyrkiske Parlamentairer fra Fæstningen, og forlangte en 10 Dages Vaabenstilstand, men Storfyrsten bevilgede den kun paa 24 Timer, og endelig, skrives der - bringer i dette Øieblik Hans Keiserlige Høiheds Adjutant Oberst Bibi kow, Hans Majestæt Brailas Nøgler.